《中秋羊城怀故山》
明代·黎延祖

闷客恹恹村梦数，听残画角每凭楼。山中何处白云满，濠泮依然绿水流。

寂寞久淹芳草地，衰迟懒过御梨秋。故园橘柚空相待，好月谁看最上头。

作者简介：黎延祖（约一六二七—？），字方回。番禺人。遂球长子。明思宗崇祯贡生，以父荫锦衣卫指挥佥事。明亡，隐居不仕。有《瓜圃小草》。清同治《番禺县志》卷四二有传。